Komisjoni määrus (EMÜ) nr 1964/90,

6. juuli 1990,

teatavate kaupade klassifitseerimise kohta koondnomenklatuuris

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu määrust (EMÜ) nr 2658/87 [1] tariifi- ja statistikanomenklatuuri ning ühise tollitariifistiku kohta, viimati muudetud määrusega (EMÜ) nr 1251/90, [2] eriti selle artiklit 9,

ning arvestades, et:

nimetatud määrusele lisatud koondnomenklatuuri ühtse kohaldamise tagamiseks on vaja vastu võtta käesoleva määruse lisas osutatud kaupade klassifitseerimisega seotud meetmed;

määrusega (EMÜ) nr 2658/87 on kehtestatud kaupade koondnomenklatuuri tõlgendamise üldeeskirjad ja neid eeskirju kohaldatakse ka mis tahes muu täielikult või osaliselt kaupade koondnomenklatuuril põhineva või sellele mis tahes täiendavaid alajaotisi lisava nomenklatuuri suhtes, mis kehtestatakse ühenduse erisätetega kaubavahetusega seotud tariifsete või muude meetmete kohaldamiseks;

vastavalt nimetatud üldeeskirjadele tuleb käesolevale määrusele lisatud tabeli 1. veerus kirjeldatud kaubad 3. veerus esitatud põhjenduste alusel klassifitseerida 2. veerus näidatud CN-koodide alla;

toodete 3 ja 4 osas ei ole nomenklatuurikomitee oma eesistuja määratud tähtaja jooksul arvamust esitanud;

käesolevas määruses sätestatud meetmed on toodete 1, 2, 5 ja 6 osas kooskõlas nomenklatuurikomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Lisatud tabeli 1. veerus kirjeldatud kaubad klassifitseeritakse koondnomenklatuuris vastavate nimetatud tabeli 2. veerus näidatud CN-koodide alla.

Artikkel 2

Käesolev määrus jõustub 21. päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, 6. juuli 1990

Komisjoni nimel

komisjoni liige

Christiane Scrivener

[1] EÜT L 256, 7.9.1987, lk 1.

[2] EÜT L 121, 12.5.1990, lk 29.

--------------------------------------------------

LISA

Kaupade kirjeldus | Klassifikatsioon (CN-kood) | Põhjendus |

1 | 2 | 3 |

1."Juhtkangiks" nimetatud elektriline juhtimisseade, mis koosneb plastkorpusest (mõõtmed 8 × 8 × 5,5 cm), mille peal asuvad hoob ja kaks surunuppu. Korpuse all asuvad neli kruvi ja kaks rullikut, mis on ette nähtud kursori juhtimiseks monitori ekraanil. See seade on kaabli ja spetsiaalse ühenduspistiku abil ühendatud arvuti keskseadmega. Hoova liikumine edastatakse arvutile kahe juhtkangi korpuses asuva potentsiomeetri takistuse abil. Arvuti loeb takistuste väärtusi ja muundab need kursori liikumiseks monitori ekraanil. | 84733000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8473 ja 84733000 sõnastusega. Arvestades, et seda kaubaartiklit võib kasutada koos konkreetse arvutiga, ei saa seda klassifitseerida gruppi 95, sest ta ei vasta grupi 95 märkuse 3 sätetele. Samuti ei saa seda klassifitseerida rubriiki 8471, sest ta ei vasta kõnealuse grupi märkuse 5 punktile B. |

2."Arvutihiireks" nimetatud elektriline juhtimisseade, mis koosneb kahe nupuga korpusest ja pistikuga ühenduskaablist. Korpus sisaldab plastist kuulikese, kaks 90kraadise nurga alla asetsevat rullikut, stroboskoopilise ketta, valgusallika ja dioodide ning integraallülitusega trükkplaadi. | 84733000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 8473 ja 84733000 sõnastusega. Arvestades, et seda kaubaartiklit võib kasutada koos konkreetse arvutiga, ei saa seda klassifitseerida gruppi 95, sest ta ei vasta grupi 95 märkuse 3 sätetele. Samuti ei saa seda klassifitseerida rubriiki 8471, sest ta ei vasta kõnealuse grupi märkuse 5 punktile B. |

3.Patarei-varutoitega integraallülituse pesa, mis koosneb:kahe viigureaga kiibikestast (DIP-korpus) mõõtmetega 18 × 36 mm ning 28 pistikuühendusest,kuni kahest liitiumpatareist hoidikus,C-MOS juhtlülitusest pistikule paigaldatud integraallülituse kujul.Neid pesasid kasutatakse, täiendava lülituseta, C-MOS mälude paigaldamiseks ja nende abil püsimälude koostamiseks. Liitiumpatarei tagab välise toitepinge rikke korral pessa paigaldatud salvestusmooduli toite. Juhtlülituse ülesandeks on avastada pingelangus ja lülituda ümber patareitoitele. Sel viisil on salvestatud andmed kirjutuskaitstud ja säilitatud seitsme aasta vältel. | 85061910 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1, 3.b ja 6 sätetega ning CN-koodide 8506 ja 85061910 sõnastusega. Liitiumpatarei täidab põhifunktsiooni, mis iseloomustab tervikut. |

4.Painduva kiudoptlise ühendusega metallkesta monteeritud laserdioodmoodulid, mis koosnevad laserdioodist, optilise toiteindikaatori dioodist, termoelektrilisest jahutist ja temperatuuriandurist. Neid mooduleid kasutatakse kiudoptilistes telefoniliiniseadmetes elektriliste signaalide muundamiseks kiudoptilise kaabli kaudu edastatavateks valgussignaalideks. | 85179091 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XVI jaotise märkuse 2 punkti b ning CN-koodide 8517, 851790 ja 85179091 sõnastusega. |

5.Kahest omavahel lukustuvast plastpoolest elektronkiiretoru sokkel, mille üks pool sisaldab elektrit juhtivaid metallühendusi. Sokkel on ette nähtud kinnitamiseks elektronkiiretoru külge, et viimast oleks lihtne ühendada teleri elektronskeemiga. | 85359000 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega, XVI jaotise märkuse 2 punkti a ning CN-koodide 8535 ja 85359000 sõnastusega. Need kaubad ei ole elektronkiiretorude osad, vaid pigem pesad, mida kasutatakse sellise toru ühendamiseks lõppseadmega. |

6.Soojusisolatsiooniga mööbel jääkuubikute säilitamiseks. See koosneb profiilraamkonstruktsioonist ja sisaldab välisvoodri ning terasplaadist sisemahuti. Seinte vaheline ruum on täidetud plastvahust kihiga. | 94032099 | Klassifikatsioon määratakse kindlaks kaupade koondnomenklatuuri tõlgendamise üldeeskirjade 1 ja 6 sätetega ning CN-koodide 9403, 940320 ja 94032099 sõnastusega. Kõnealused kaubad ei ole varustatud külmutusseadmega ning samuti ei paigaldata neisse külmutusseadet (vt HS selgitavaid märkusi rubriigi 94.03 kohta, erand h) |

--------------------------------------------------